《齐天乐五十首 其二》
清代·端木埰

万家香霭腾金阙，余寒酿成春意。爆竹催年，铭椒献岁，又是阳意将至。

流光逝水，怅催老英雄，者般容易。后饮屠苏，有人犹抱少年志。

平生豪气未减，记萧斋读月，长剑孤倚。碧海屠鲸，青天饲鹤，少日心情空记，新来更喜。

幸留得儿时，夜灯书味。为问梅华，可容同调比。

作者简介：清江苏江宁人，字子畴。同治间年四十余，始以优贡疏荐内阁中书，光绪间官至侍读。性兀傲不与时俗。卒年七十三。有《名文勖行录》、《赋源楚辞启蒙》及诗文词笔记等。